बांग्लादेश मुक्ति युद्ध
बांग्लादेश का स्वतंत्रता संग्राम १९७१ में हुआ था, इसे 'मुक्ति संग्राम' भी कहते हैं। यह युद्ध वर्ष १९७१ में २५ मार्च से १६ दिसम्बर तक चला था। इस रक्तरंजित युद्ध के माध्यम सेे बांलादेश ने पाकिस्तान से स्वाधीनता प्राप्त की। 16 दिसम्बर सन् 1971 को बांग्लादेश बना था। भारत की पाकिस्तान पर इस ऐतिहासिक जीत को विजय दिवस के रूप में मनाया जाता है। पाकिस्तान पर यह जीत कई मायनों में ऐतिहासिक थी। भारत ने ९३ हजार पाकिस्तानी सैनिकों को घुटने टेकने पर मजबूर कर दिया था।
प्रधानमंत्री कार्यालय (बांग्लादेश)
प्रधानमंत्री कार्यालय का वर्तमान भवन बांग्लादेश की राजधानी ढाका के व्यस्ततम् क्षेत्रो में से एक, तेजगाँव में स्थित है। इस भवन का बांग्लादेश के विभिन्न राजराजनीतिक निकायों के कार्यालय के रूप में उपयोग किये जाने का लंबा इतिहास रहा है। वर्ष 1991 पूर्व, यह राष्ट्रपति का सचिवालय था, और उसके भी पहले इस भवन की बांग्लादेश की संसद के सभास्थल के तौर पर उपयोग किया जाता था, जब फरवरी 1982 में सभास्थल को हस्तांतरित कर, नवनिर्मित जातीय संसद भवन ले आया गया। यह भवन तेजगाँव विमानगाह के निकट एक काॅम्प्लेक्स में, वृक्ष-रेखित उद्यान के मध्य स्थित है।